ועדת הפנים ואיכות הסביבה, כנסת 18, פרוטוקול מספר 603, 2012-07-25 09:30

אמנון כהן: בוקר טוב לכולם.

אמנון כהן: אני פותח את הישיבה של ועדת הפנים והגנת הסביבה.

אמנון כהן: הנושא הוא דיווח לוועדה על פי סעיף 19 לחוק ייעול האכיפה והפיקוח העירוניים ברשויות המקומיות (הוראת שעה), התשע"א-2011 – על מספר עבירות האלימות שבוצעו ברשויות המקומיות הנמנות בתוספת לחוק, מספר השוטרים ומספר המקרים שבהם פקחים מסייעים עשו שימוש בסמכויותיהם על-פי החוק.

אמנון כהן: הוועדה אישרה לפני כשנה את הוראת השעה לשנתיים לגבי הפרויקט המיוחד הזה כהוראת שעה.

אמנון כהן: במהלך השנה התבקשנו להוסיף לפרויקט עוד ארבע ערים, ותוך כדי הדיון שבו רצינו לאשר את הצו התגלו בעיות בחיבור בין המשרד לביטחון פנים – משטרת ישראל – לבין השלטון המקומי.

אמנון כהן: למעשה, על-פי מה שקרוי סעיף 19 אנחנו צריכים פעם בשנה לעשות את הדיון, אבל אני רציתי להקדים כדי ללמוד את הבעיות ולראות אלו קשיים ואלו כשלים או אלו בעיות יש מבחינת החיבור הזה כי הפרויקט מבחינת המדינה, מבחינת השלטון המקומי, מבחינת הביטחון האישי של אזרחי ישראל הוא מאוד חשוב.

אמנון כהן: אם יש קושי – זה המקום, והוועדה שאישרה צריכה ללמוד ולראות איפה אפשר לעזור.

אמנון כהן: אני קיבלתי את הדוחות שהמשרד לביטחון הפנים שלח לוועדה.

אמנון כהן: קיבלתי דוח ראשון ודוח שני, וצריך להגיע גם דוח סופי, אבל בינתיים בגלל הדיון – אני מודה לכם, המשרד לביטחון הפנים, על הדוח ששלחתם.

אמנון כהן: על-פי הדוח אני רואה שהיה קושי וסוף סוף התגברו עליו.

אמנון כהן: אני רואה שסך הכול אחרי שנה של עבודה רק לא מזמן התחילו הקורסים להכשרת פקחים עירוניים.

אמנון כהן: צריך היה לבדוק את כשירותם – אלה הקיימים, ואולי לקלוט חדשים כי לא כולם מתאימים להיות בשיטור קהילתי-עירוני.

אמנון כהן: הוכשרו מתוך – מעל 100 – כמה צריכים להיות?

נתן נודלמן נדן: 112.

נתן נודלמן נדן: יש בפועל 112.

אמנון כהן: כמה צריכים להיות בפועל?

נתן נודלמן נדן: 146.

אמנון כהן: אז בפועל יש פחות, ומתוכם הוכשרו כ-76 פקחים.

אמנון כהן: החודש, ב-5 ביולי, נפתח עוד קורס שבסופו יוכשרו 76 פקחים.

אמנון כהן: בדיון הקודם שאישרנו את הצו נאמר לנו שיש קשיים גם באישור תכנית ההכשרה וגם עם התקציב היה בעיה.

אמנון כהן: לכן היו עיכובים.

אמנון כהן: יש פה גם מאצ'ינג של השלטון המקומי שצריך להשתתף במימון הפרויקט.

אמנון כהן: לכן סברתי שבדיון הזה צריך להיות מפכ"ל המשטרה כדי לראות את הקשיים של המשרד לביטחון הפנים – משטרת ישראל – מצד אחד ולקבל את הדיווח ולקבל גם החלטות בנוגע למה שצריך לעשות.

אמנון כהן: מצד שני סברתי שצריכה להגיע אישיות בכירה ממשרד הפנים, לפחות המשנה למנכ"ל או מנכ"ל כדי לראות האם יש עדיין קשיים.

אמנון כהן: לפי הרשימה, אני רואה כאן את העיריות שנכנסו לפרויקט – יש להם קשיים כלכליים בלאו הכי.

אמנון כהן: הן רשויות מוחלשות שמקבלות מענק, וקשה להן לפעמים להיכנס לעוד פרויקט מתקציביהן הן, זה לפעמים פוגע בשירות חיוני אחר.

אמנון כהן: לכן פה אולי צריכה להיות עירייה אחרת של משרד הפנים כדי לשפות אותם ושהפרויקט הזה ייצא לדרך.

אמנון כהן: אם הם ישתכנעו שהם לא יכולים לעמוד בזה – אז חבל – צריך להוציא עיר ולהכניס עיר אחרת כי הפרויקט מתוקצב במאקרו בשני המשרדים.

אמנון כהן: צריך לראות את הדברים האלה.

אמנון כהן: אבל אני לא רואה כאן לא את המפכ"ל שאמר שישלח את הסמפכ"ל שלו – גם הוא לא הגיע; מי נמצא פה ממשרד הפנים?

רן איזנברג: אני.

אמנון כהן: מה תפקידך בכוח?

רן איזנברג: ראש תחום תקציבים.

אמנון כהן: להכשרות יש כסף?

רן איזנברג: מאיזו בחינה?

רן איזנברג: אנחנו לא אמורים לממן את ההכשרה עצמה.

אמנון כהן: רק תביא כסף.

רן איזנברג: אנחנו עכשיו מסייעים במימון חלק מההכשרה לרשויות המקומיות.

אמנון כהן: למה לקח שנה?

אמנון כהן: תשובה.

רן איזנברג: אין לי לזה תשובה.

רן איזנברג: הסיכום על תכנית ההכשרה נעשתה בערך בפברואר, כסף הגיע בתיאום עם משרד האוצר בערך באפריל, ואז הקורסים יצאו לדרך.

אמנון כהן: אישרתי את זה ביולי.

רן איזנברג: בערך באזור פברואר סוכם מה יהיו ההכשרות, ומה ייכלל בהכשרה לפקחים.

רן איזנברג: מרגע שסוכמה ההכשרה והתחילו הדיונים הכסף הגיע בפועל למשרד הפנים כדי שאפשר יהיה לעזור לרשויות באזור אפריל, ואז התחלנו לצאת עם העניין.

רן איזנברג: שני קורסים הסתיימו, אחד נמצא בעיצומו, אחד מתחיל בחודש הקרוב.

אמנון כהן: הקורסים הבאים מתוקצבים?

אמנון כהן: יש 150 פקחים שצריך להכשיר.

רן איזנברג: אז אני אומר, שני קורסים הסתיימו, קורס אחד נמצא בעיצומו, והקורס הבא גם כן מתוקצב.

אמנון כהן: ואחר כך מה?

אמנון כהן: אתה לא יודע להגיד?

אמנון כהן: אתם תביאו בסוף לכך שאחרי שנתיים אנחנו נפסיק את הפרויקט.

אמנון כהן: חבל, משקיעים כסף, ובסוף לא יהיה פרויקט.

אמנון כהן: אם לא יהיה כסף – לא יהיה פרויקט.

אמנון כהן: לא יהיה מצב שבו ניתן לכם הוראת שעה לשנתיים, והפרויקט יתחיל אחרי שנתיים.

אמנון כהן: לא יהיה מצב כזה.

אמנון כהן: אוי ואבוי אם יהיה מצב כזה.

אמנון כהן: לכן קחו בחשבון – הוועדה היא לא חותמת גומי, הוועדה יכולה להפסיק את הפרויקט.

אמנון כהן: אם תוך פרק זמן – ספטמבר – לא ייצאו כל הפרויקטים – הפרויקט בסכנה.

אמנון כהן: כי אני לא יכול להגיד אחרי שנתיים, שעוד שנה תגיד לי שהאחרונים יתחילו לקבל הכשרה.

אמנון כהן: מספיק זמן של שנה בשביל להיערך לזה.

אמנון כהן: לכן אני צריך את המשנה או את המנכ"ל כדי לראות איפה זה עומד.

רן איזנברג: להבנתי, הקורס האחרון אמור לתת תמונה של בערך 150 פקחים - -

אמנון כהן: כתוב לי, 76.

רן איזנברג: סיימו שני קורסים, וקורס שלישי מסתיים עכשיו, ואנחנו מגיעים ל-112; קורס רביעי בממוצע זה כ-40-30 – ואנחנו מגיעים ל-150.

רן איזנברג: זה פחות או יותר נותן את המענה ל-150 שכרגע דיברתם עליו.

אמנון כהן: מתי זה יהיה?

דוד לוי: ב-3 בספטמבר הקורס האחרון.

אמנון כהן: כל 150 הפקחים יהיו?

דוד לוי: - - -

אמנון כהן: מי נמצא פה מהעיריות?

אלי בללי: אני.

אמנון כהן: איזו עירייה?

אלי בללי: רמת גן.

אמנון כהן: איך הולך ברמת גן?

אמנון כהן: אתם החלוצים.

אמנון כהן: אין לכם קשיים.

אמנון כהן: אני רוצה לשמוע את טירה.

אמנון כהן: מה המצב בטירה?

אמנון כהן: אתה יכול להגיד מה המצב בטירה?

אמנון כהן: מה ההשתתפות שלהם?

רן איזנברג: אני לא יודע להגיד.

אמנון כהן: מי יכול להגיד?

נתן נודלמן נדן: המצב בטירה עכשיו הוא שאין אפילו פקח אחד.

נתן נודלמן נדן: המשטרה עובדת שם רק עם כוח שיטור עירוני שהוא משטרתי בלבד.

נתן נודלמן נדן: יש שימוע לראש עיריית טירה אצל המנכ"ל, אני מעריך בתחילת חודש הבא - -

אמנון כהן: איזה מנכ"ל?

נתן נודלמן נדן: מנכ"ל המשרד לביטחון הפנים.

נתן נודלמן נדן: השימוע הוא בנוגע לסיום הפיילוט בטירה כי פשוט לא זז שום דבר שם.

אמנון כהן: מה אתה יכול להגיד לי על לוד?

אמנון כהן: הם התחילו ראשונים.

אמנון כהן: הם בסדר גמור, לא?

נתן נודלמן נדן: בלוד בסדר גמור, העסק עובד יפה מאוד.

אמנון כהן: בנצרת?

נתן נודלמן נדן: בנצרת עובד יפה מאוד.

אמנון כהן: איפה יש בעיות?

נתן נודלמן נדן: יש לנו בעיות באילת כי אין לנו עדיין כל הפקחים; יש סך הכול 5-4 פקחים עד עכשיו.

אמנון כהן: מתוך כמה?

נתן נודלמן נדן: מתוך 12 פקחים שצריכים להיות שם.

אמנון כהן: בני ברק.

נתן נודלמן נדן: בני ברק – יצא מכתב זימון לראש העיר להגיע לשימוע אצל המנכ"ל לביטחון הפנים.

נתן נודלמן נדן: גם שם יש בעיה של פקחים.

נתן נודלמן נדן: לאחרונה יש איזושהי תנופה, אבל אין לנו פקחים, עדיין לא גויסו פקחים.

אמנון כהן: הבעיה היא תקציב?

נתן נודלמן נדן: הגיעו שמות נוספים שנמצאים כרגע בתהליך של בדיקה, אבל כרגע יש לנו בעיה – יש סך הכול ארבעה פקחים בבני ברק.

אמנון כהן: דימונה?

נתן נודלמן נדן: בדימונה אין בעיה.

נתן נודלמן נדן: מלא.

אמנון כהן: אני שואל.

אמנון כהן: אני רוצה לדעת איפה יש בעיות.

אמנון כהן: בדימונה אין בעיה.

אמנון כהן: בגבעתיים יש בעיות?

נתן נודלמן נדן: לא, אין בעיות.

אמנון כהן: בכרמיאל?

נתן נודלמן נדן: בכרמיאל אין בעיה.

קריאה: מעולה.

אמנון כהן: זאת אומרת, "אין בעיה" זה אומר שיש פקחים בכמות הנדרשת, כולל הכשרתם.

נתן נודלמן נדן: יש הכשרות, יש כמות פקחים נדרשת.

אמנון כהן: מגדל העמק, מה קורה שם?

נתן נודלמן נדן: אין שום בעיה.

נתן נודלמן נדן: שלוש הערים שיש לנו בעיה איתן זה אילת, בני-ברק וטירה.

אמנון כהן: נתניה, בסדר?

נתן נודלמן נדן: נתניה בסדר.

אמנון כהן: ערד?

נתן נודלמן נדן: ערד בסדר.

אמנון כהן: החדשים שנכנסו לפיילוט?

נתן נודלמן נדן: החדשים כולם בשלבי התארגנות כרגע.

אמנון כהן: באר-שבע, עפולה, רמלה ושפרעם.

אמנון כהן: אבל נכונות יש, גיוס יש, הכול יש?

נתן נודלמן נדן: יש נכונות.

נתן נודלמן נדן: יש תהליך מסוים שהם צריכים לעבור כדי לאשר את ההסכם.

אמנון כהן: הארבעה הנוספים הם מתוך 150 פקחים?

נתן נודלמן נדן: לא, לא.

נתן נודלמן נדן: זה 60 פקחים נוספים.

דוד לוי: יהיו 60 פקחים ו-60 שוטרים.

אמנון כהן: אבל הם מתוך 150 הפקחים העירוניים?

דוד לוי: לא, זאת תוספת.

קריאה: זה 150 ועוד 60.

אמנון כהן: זאת אומרת 210 פקחים עירוניים.

אמנון כהן: יפה.

אמנון כהן: ברמלה זה חדש.

דוד לוי: כן, רמלה זה מארבע החדשות.

אמנון כהן: יש שם בעיות?

אמנון כהן: אם יש בעיות, תגיד.

דוד לוי: הוא בתהליכים של הקמה.

אמנון כהן: רמת גן, תגיד לנו, איך זה עובד בפועל, בשטח?

אלי בללי: מפריע לי שמדברים רק על איוש הפקחים ולא מדברים על איוש השוטרים.

אמנון כהן: לא, הם הולכים יחד.

אמנון כהן: אתה תגיד בשטח מה הבעיה.

אמנון כהן: זה מה שאני רוצה לשמוע.

אלי בללי: אני אחדד את הנקודה.

אלי בללי: לצערי, איוש השוטרים עדיין אינו מלא.

אלי בללי: כתוצאה מזה שיתוף הפעולה - -

אמנון כהן: אמרו לי אז ש-150 שוטרים עומדים כבר דום, מחכים לפקחים.

אלי בללי: אני לא יודע מה אומרים.

אלי בללי: בפועל שאלת אותי שאלה – אני מהשטח.

אלי בללי: השאלה בפועל היא אם יש שוטרים.

אלי בללי: יש לנו עם זה בעיות.

אלי בללי: כשאני אומר "בעיות", הכול מינורי לעומת ערים אחרות שאין בכלל.

אמנון כהן: אני מכוון אותך עוד: לנו נאמר שהשוטרים האלה שיעבדו יחד עם פקחים יהיו נטו לפעילות הזאת.

אמנון כהן: לכן יש להם צורכי - - - מרובים, מגייסים אותם לכל מיני פעילויות אחרות.

אמנון כהן: אלה לא הולכים לאף מקום, וככה צריך להיות.

אלי בללי: אני לא מסכים עם זה לכל אורך הדרך.

אמנון כהן: שזה לא יהיה, אתה אומר?

אמנון כהן: או שזה לא קיים או שזה לא נכון?

אלי בללי: יש עם זה תקלות.

אלי בללי: אני אמרתי את זה בכנסים - -

אמנון כהן: הפיילוט בסכנה.

אלי בללי: אבל אלה תקלות מקומיות שהמשטרה מנסה לתקן.

אלי בללי: אני חייב להגיד את זה.

אלי בללי: אלה תקלות ברמה המקומית של מפקדים שמקבלים החלטות בניגוד – ואני אומר "בניגוד", שמעתי פה אנשי משטרה – להחלטות משטרה ולהחלטות המשרד לביטחון הפנים.

אמנון כהן: בשטח למפקד יש אילוצים, אתה אומר.

אמנון כהן: יש לו אילוצים, והוא חייב.

אלי בללי: אני לא רוצה להגיד שמות, אבל יש מצבים שפתאום אנחנו מוצאים את השוטר של השיטור העירוני בכלל במשימות סיור.

אלי בללי: וכשאני קורא שהפקח של השיטור העירוני צריך סיוע בבעיה, מגיע אותו שוטר מהשיטור העירוני שנמצא בסיור כדי לתגבר אותו.

אלי בללי: אלה דברים שאנחנו מנסים לתקן תוך כדי תהליך.

אמנון כהן: כי במשטרה כולכם הפכתם להיות קצינים.

אמנון כהן: אין סיירים יותר.

שייקה הורביץ': יש שוטרים, ויש שוטרים מצוינים.

אמנון כהן: אבל העול כל כך כבד.

שייקה הורביץ': זה נכון.

אלי בללי: בכל תהליך כזה יש תקלות, אני לא אומר שלא יהיו תקלות.

אלי בללי: אנחנו שנה אחרי הפיילוט, ואני מזכיר - -

אמנון כהן: ברמת גן, כמה שוטרים וכמה פקחים יש?

אלי בללי: יש לנו 13 מפקחים - -

קריאה: פקחים.

אמנון כהן: בסדר.

אלי בללי: - - ואנחנו מגייסים היום את האחרון.

אמנון כהן: ומולם צריכים להיות 14 שוטרים?

אמנון כהן: מה עומד ברמת-גן?

דוד לוי: בפועל יש 12 שוטרים שעובדים ביחידה.

דוד לוי: לאחרונה הייתה שוטרת ביחידה שהוזזה על-ידי מפקד היחידה בגלל חוסר התאמה, ושוטר נוסף בקורס.

דוד לוי: לפני חודש היו 14 שוטרים – אחד בקורס, אחת הוזזה - -

קריאה: לא מסכים עם זה.

דוד לוי: - - לשמור על מצבת כוח אדם של 14 שוטרים לאורך כל התקופה זה כמעט בלתי ניתן בגלל תחלופות טבעיות: שוטר עוזב, שוטר פורש.

דוד לוי: נכון לעכשיו 12 שוטרים עובדים ביחידה ועובדים מצוין עם הפקחים - -

אמנון כהן: בתפקיד הזה?

דוד לוי: בתפקיד הזה נטו.

דוד לוי: עשינו בדיקה, ואחוז האירועים שהיחידות האלה מטפלות מחוץ לסל הוא זניח.

דוד לוי: מדובר על 4% טיפול באירועים שלא בסל, שהם אירועים מצילי חיים, תאונות דרכים – שעצם היותם שוטרים גובר על היותם בשיטור העירוני.

דוד לוי: אם יש אירוע חירום אז קודם כול מטפלים באירוע החירום ולאחר מכן מתפנים.

אמנון כהן: מה זה אירוע חירום?

אמנון כהן: בעיר, אתה מתכוון.

אמנון כהן: לא בעיר סמוכה, לא במחוז.

דוד לוי: רק בעיר, לא מחוץ לתחומי העיר.

דוד לוי: אירוע חירום של תאונת דרכים, פעמון מצוקה מבית קשישים – דברים ממש מצילי חיים.

דוד לוי: רמת גן זאת יחידת הדגל שלנו.

אמנון כהן: אם שם יש חריקות, מה קורה בשפרעם?

דוד לוי: חריקות מינוריות וטבעיות.

אמנון כהן: אני מסכים לחריקות מינוריות.

אמנון כהן: אם מתוך 14, 12 תמיד יהיו שם – אני גם מסכים.

אמנון כהן: אתה רואה?

אלי בללי: דיינו, אבל זה לא קורה.

אמנון כהן: מה קורה?

אמנון כהן: תגיד אתה.

אמנון כהן: מאיזו עיר אתה?

אבי נעים: אני ראש מועצה ויושב ראש ועדת הביטחון בשלטון המקומי.

אמנון כהן: יש לך עוד משהו להגיד לנו, לחדש לוועדה?

אלי בללי: אני לא מסכים למספר, אני יכול להתווכח.

אלי בללי: אני לא מסכים עם הנתון של 12 שוטרים.

אלי בללי: כמו שאני מכיר ויודע זה לא נכון, אבל יכול להיות שאני טועה.

אלי בללי: אני אשמח לראות - -

אמנון כהן: אין לך הרשימה?

אלי בללי: יש לנו הרשימה, ויש לנו נתונים - -

אמנון כהן: כמה נתונים יש לך ביד?

אלי בללי: אנחנו מדברים על עשרה.

אלי בללי: לא 14 ולא 12, ולא היו אף פעם 14.

אלי בללי: אני לא יודע מאיפה הנתון, אבל בסדר.

אמנון כהן: הם עובדים שם בתפקיד אחר, אל תדאג.

אמנון כהן: השלטון המקומי, אנחנו בוועדה רוצים לקבל את שמות הפקחים שנקלטו ב-14 רשויות, כולל אריאל בכל עיר ועיר; משטרת ישראל – שמות של כל אחד ואחד בפרויקט הזה כדי שאני אוכל לעשות הצלבות ולראות אם הוא מדבר אמת, אתה מדבר אמת – בתפקיד הייעודי הזה.

אמנון כהן: מי גברתי?

עלוה קולן: אני מהאגודה לזכויות האזרח.

אמנון כהן: אני מזכויות האזרח.

אמנון כהן: את?

עלוה קולן: גם.

עלוה קולן: שנינו.

אמנון כהן: גם זה בסדר, אבל אני חשבתי שאין זכויות לאזרח.

עלוה קולן: ברמת גן כל הפקחים עברו כבר הכשרה?

אלי בללי: הסבב השני של ההכשרה מסתיים בימים אלו.

עלוה קולן: כלומר יש פקחים שכבר עובדים לבד ללא שוטר?

קריאה: לא, אף אחד עוד לא הוסמך.

עלוה קולן: אז אני לא כל כך מבינה כי כרגע מרמת גן נמסר שכשפקח צריך סיוע של שוטר, כלומר כשהוא עובד לבד ללא שוטר, שוטרים לא נמצאים כדי לסייע לו כי הם עסוקים בדברים אחרים.

עלוה קולן: לפי הבנתי, הפיילוט קובע שעד שהם לא עוברים הכשרה הם עובדים יחד.

עלוה קולן: אז אם במציאות הם לא עובדים יחד אני חושבת שמאוד חשוב שהוועדה תדע.

שייקה הורביץ': על איזה סוג פקח את מדברת?

שייקה הורביץ': יש סוגי פקחים שונים.

שייקה הורביץ': יש פקח אכיפה, ויש גם פקח רגיל שהוא לא שייך לפקח אכיפה.

שייקה הורביץ': גם הוא צריך לקבל עזרה.

עלוה קולן: מדובר על הפיילוט.

עלוה קולן: אני אשמח אם תענה לי.

אמנון כהן: אנחנו רוצים להבין: יש בעירייה פקחים שיש בפרויקט הזה, ויש פקח שלא יכול להתאים לפרויקט הזה, אבל הוא עושה דברים אחרים.

שייקה הורביץ': נכון.

אמנון כהן: יש דברים כאלה בעירייה?

אמנון כהן: - -

שייקה הורביץ': בוודאי.

אמנון כהן: - - יש עשרה פקחים בנושא שיטור קהילתי ועוד ארבעה פקחים שעושים גם - -

אלי בללי: הגנת סביבה, בנייה.

עלוה קולן: אבל מדובר כרגע על הפקחים של הפיילוט של שיטור המוני, שעושים תפקידים גם של - - -

אמנון כהן: זה לא אותם פקחים.

עלוה קולן: זה לא אותם פקחים.

אמנון כהן: היא מתכוונת שאותו פקח בפיילוט הזה שאין לו עדיין סמכויות לא יכול לפעול לבד.

אמנון כהן: הוא צריך להיות עם שוטר יחד.

אמנון כהן: זאת הנקודה.

אלי בללי: זה ברור.

אלי בללי: לשאלתך, כמו שאמרו פה, יש מספר סוגים של מפקחים - -

שייקה הורביץ': פקחים.

שייקה הורביץ': על-פי החוק, זה "פקח".

אלי בללי: - - שמקבלים סיוע מהשיטור העירוני.

אלי בללי: לדוגמה, פקח של בנייה, אם הוא צריך סיוע, הוא מקבל; פקח של פרסום ושילוט – מקבל; נושא הרווחה – מקבל.

עלוה קולן: רק שאלתי, האם הפקחים של הפיילוט, אלה שאמונים גם על עבודה בטיפול של אלימות - -

אלי בללי: יש מצבים שהפקחים של הפיילוט הם לא שוטר – הם עושים עבודת פיקוח קלסית, לא שיטור.

עלוה קולן: גם אם הם לא עברו את ההכשרה.

אלי בללי: או עבודות פיקוח או עבודות שיטור.

אמנון כהן: תודה.

אמנון כהן: בבקשה.

אבי נעים: אני יושב ראש ועדת הביטחון בשלטון המקומי, ובעצם מייצג את עמדת השלטון המקומי בכללותה, שזה מעל 250 רשויות ולא שבע עשרה שנמצאות בפיילוט.

אבי נעים: קודם כול זה מצוין שאתה יורד לפרטים ובודק איך זה פועל בשטח, אבל אסור להתעלם מבעיית היסוד שנוצרת במתווה הזה שמדינת ישראל הולכת כאן למצב שחלק מאוכלוסיית מדינת ישראל זכאית לביטחון אישי טוב יותר וחלק לא.

אבי נעים: שהרי כולנו יודעים שהרוב המוחלט של הרשויות שלא נמצאות בפיילוט לא יכולות להעמיד פקח מול שוטר, שזאת הייתה הדרישה הבסיסית של האוצר, וזאת בעצם הדרישה שתנטרל – ואני אומר את זה פה בקול רם – את העובדה ששיטור עירוני יהיה בכל מדינת ישראל.

אבי נעים: כי במצפה רמון וביישובים חרדיים וביישובים לא יהודיים – אין שום אפשרות מעשית שהרשות תעמיד פקח מול שוטר – בהיבט הכלכלי.

אבי נעים: בטירה, אני מבין שקוראים לשימוע בהיבט של גיוס אנשים עם איכות.

אבי נעים: צריך לנתק את הלינקייג' הזה, את החיבור הזה, בין ביטחון אישי לבין יכולת כלכלית של רשות.

אבי נעים: הרי כל אזרח במדינה דמוקרטית זכאי לאותה רמת ביטחון אישי.

אבי נעים: לכן אדוני היושב ראש, צריך להתחיל מפה; להתחיל ולומר בקול רם:

אבי נעים: קודם כול אנחנו בעד שיטור עירוני בכפיפות למשטרת ישראל, עם הכשרה ייעודית ספציפית, לערב את השלטון המקומי גם בנושא הכשרה.

אבי נעים: בקורס הראשון העברנו הרצאה, ומאז זה לא קרה.

אמנון כהן: זה מספיק.

אבי נעים: אבל שכל רשות תוכל לקבל את אותם עשרה שוטרים איכותיים, ייעודיים לטובת העניין הזה.

אמנון כהן: לאט-לאט.

אמנון כהן: מדינה נבנית לאט-לאט.

אמנון כהן: זה פיילוט.

אמנון כהן: נראה אם זה שייך בכלל.

אבי נעים: אנחנו אפילו לא ב-7%-5% מסך הרשויות במדינה, וכבר - -

אמנון כהן: אני עוד לא יודע אם הפרויקט הזה טוב.

אמנון כהן: לכן אתה הולך לכל הרשויות.

אמנון כהן: אני רוצה לדעת איזה בעיות יש עכשיו בפרויקט.

אמנון כהן: זה תקציבים, זה דברים.

אמנון כהן: יש עכשיו קיצוצים בתקציבים של מדינת ישראל.

אמנון כהן: צריך לדעת מאיפה לקחת ולאן לתת.

אמנון כהן: אלה סדרי עדיפות שהממשלה תקבע.

אמנון כהן: אני מבין את הצורך.

אמנון כהן: גם לא הייתי רוצה להכשיר את הפקחים, רציתי שהמשטרה תעשה את על העבודה.

אבי נעים: ודאי - -

אמנון כהן: אני גם לא רוצה שאני אכשיר מחר את המאבטחים של בתי הספר להיות שוטרים.

אמנון כהן: אני רוצה כל שוטר, שיעמוד ליד בית ספר.

אמנון כהן: אבל יש אילוצים.

אמנון כהן: שר החינוך מבקש ממני להכשיר עכשיו את איש האבטחה שייקח סמכויות שוטר.

אמנון כהן: אתה מבין?

אמנון כהן: איזו הכשרה הוא יקבל?

אבי נעים: נוצר מצב שבטירה, לדוגמה, אין שיטור עירוני בגלל בעיות שנקבעו שלא קשורות לביטחון האישי.

אבי נעים: במעלה אדומים היום אין שיטור עירוני אף על פי שהם היו צריכים להיות בפיילוט, מכיוון שהם לא הצליחו להעמיד פקחים.

קריאות: הם יצאו מזה.

אבי נעים: בבני ברק ראש העיר מאוד רצה את השיטור העירוני, אז הוא אמר, אותם פקחים שכבר עושים את שאר העבודות, יעשו.

אבי נעים: וזה לא עובד.

אבי נעים: ברמת גן לא מאפשרים לפקחים לעלות לניידות בגלל בעיית סיווג.

אבי נעים: אומרים, לא, השוטר יכול לעלות לניידת של הרשות, אבל הפקח לא יכול לעלות לניידת של השוטר כי יש שם מידע שהוא נחשף אליו.

אבי נעים: העניין הבסיסי הוא שצריך שיטור עירוני שיתעסק רק בעבירות איכות החיים שלשמם העסק הוקם, לקבוע לוחות זמני כדי שהפיילוט הזה יתרחב למשהו משמעותי במדינה בסופו של דבר, כי כל הזמן מדברים על אלימות, ולנתק את הלינקייג' בין יכולת כלכלית לביטחון אישי.

אבי נעים: אנחנו חיים בדמוקרטיה שכולם, כולל כולם, זכאים לאותה רמת ביטחון אישי, וזה לא קורה.

אמנון כהן: אז גם תדרוש מהמדינה שכשהיא רוצה לסלול כביש, אז משרד התחבורה אומר לשלטון המקומי – 25% תביא אתה, 75%, אני.

אמנון כהן: זאת אותה בעיה בשפרעם ובמקומות אחרים.

אבי נעים: מה השלב הבא?

אבי נעים: על חמצן, על אוויר?

אבי נעים: אנחנו מדברים על ביטחון אישי.

אמנון כהן: ברווחה, בחינוך – אותו דבר.

אבי נעים: לא נכון.

אמנון כהן: יש מאצ'ינג.

אבי נעים: לא נכון.

אבי נעים: בדמוקרטיה ביטחון אישי זאת זכות בסיסית של כל אזרח בלי קשר ליכולת הכלכלית שלו.

אמנון כהן: אז יש לכם השלטון המקומי.

אמנון כהן: תתחילו לעבוד, חבר'ה.

אבי נעים: בשביל זה באתי לפה הבוקר.

אמנון כהן: לשלטון המקומי יש גם כלים אחרים.

אמנון כהן: אם כך, בשלושה בספטמבר שאר הפקחים עוברים את ההכשרה.

דוד לוי: יסיימו את ההכשרה.

אמנון כהן: ומה עם ארבע הרשויות האלה עם 60 פקחים?

אמנון כהן: גם כבר נכנסים לשם?

קריאה: לא, הם עוד לא ייכנסו.

שייקה הורביץ': הסטטוס של ארבע החדשות שאנחנו עשינו איתן מפגשים צריכים לעבור על ההסכמים שהעברנו להם.

שייקה הורביץ': הם צריכים לאשר את זה במועצות שלהם.

שייקה הורביץ': אנחנו ביקשנו עד סוף חודש זה שיעבירו אלינו כדי שנחתים גם את הצד שלנו, את המנכ"ל.

שייקה הורביץ': במקביל הם מתחילים להעביר לנו שמות של פקחים לבדיקת רישום פלילי.

אמנון כהן: מתי זה יסתיים שם?

שייקה הורביץ': אני מעריך שבאוקטובר זה יסתיים.

שייקה הורביץ': אני לא רוצה להגיד את זה חד וחלק, אבל בעזרתם השם באוקטובר נגזור סרט.

שייקה הורביץ': שוב, זה לא תלוי בנו.

שייקה הורביץ': מבחינת המשטרה – המשטרה תעמיד את הכוח שהיא נדרשה להעמיד לו עם האמצעים והציוד.

אמנון כהן: התקציב שהוקצב, 100 מיליון שקל, זה כולל הכשרה של 60 הפקחים הנוספים?

שייקה הורביץ': אני לא יודע.

שייקה הורביץ': אני לא יכול לענות על השאלה הזאת.

רן איזנברג: להבנתי, לא, אבל אני גם לא יודע להגיד בוודאות.

אמנון כהן: בשביל מה מגיעים לוועדת הכנסת?

אמנון כהן: אני רוצה תשובות.

רן איזנברג: לגבי החדשים אני לא יודע להשיב.

אמנון כהן: אבל זה בחוק.

אמנון כהן: אישרתי לך בצו לפני שלושה חודשים.

אמנון כהן: תבוא עם תשובה.

רן איזנברג: אנחנו נעביר תשובה לוועדה.

אריה ביבי: שלום.

אמנון כהן: שלום לסגן השר לביטחון הפנים – אה, לא, טעיתי.

אריה ביבי: רצו דווקא יושב ראש ועדת הפנים.

אמנון כהן: בבקשה.

אריה ביבי: אנחנו נדבר על זה.

אמנון כהן: בבקשה, יקירי.

אמנון כהן: אני מוכן להתחלף על סגן השר לביטחון הפנים.

אמנון כהן: לא, סגן שר לא מעניין.

אמנון כהן: עדיף יושב ראש ועדה.

אריה ביבי: בסדר, בסדר.

אמנון כהן: אני אוהב אותך.

אריה ביבי: בכנסת כל רגע יכולים להשתנות דברים.

אמנון כהן: אני יודע, ביושרה שלך לא היו דברים מעולם – אתה איש ערכי וחשוב - -

אריה ביבי: אתה אומר להם?

אריה ביבי: מכירים אותי אלה.

אמנון כהן: לפרוטוקול.

אמנון כהן: שכשתיבחר מחר בחמישייה הפותחת בפריימריס – לא משנה באיזו מפלגה תהיה – ואז יראו שחבר כנסת אמנון כהן אמר עליך שיש לך יושרה ציבורית- -

אריה ביבי: אפשר - - -

אמנון כהן: הכול כתוב.

אמנון כהן: יושרה ציבורית, ערכיות, תרומה למדינה מכל התפקידים שעשית במדינת ישראל, כולל בשלטון המקומי.

אמנון כהן: אנחנו זוכרים את זה לטובה.

אמנון כהן: גם תרומתך בוועדה.

אמנון כהן: אנחנו נעזרים בכך, אדוני - -

אריה ביבי: לא סיימתי, זה לא היום האחרון.

אמנון כהן: לא סיימת.

אמנון כהן: אנחנו נעזרים בך.

אמנון כהן: יישר כוח.

אריה ביבי: אני רוצה להגיד לכם שיושב ראש הוועדה הוא אדם ערכי, הוא רציני.

אמנון כהן: אין לי פריימריס.

אמנון כהן: משרד הפנים, אני צריך לדעת – המשרד לביטחון הפנים כרגע עובד עם ההסכמים, עם הגיוסים החדשים, בעזרת השם; שיהיו פקחים חדשים, וצריכים כבר להכין תקציב להכשרתם של 60 פקחים חדשים.

אמנון כהן: לכן לא צריך לחכות עד הרגע האחרון ובעוד שנה לחכות לתקציב.

אמנון כהן: אני מבין את אילוצי התקציב, אבל בלי תקציב לא תהיה הכשרה.

אמנון כהן: אז קודם כול להעביר לוועדה איפה התקציב להכשרה נוספת של 60 פקחים עומד לגבי הוספת פיילוט של ארבע רשויות: באר-שבע, עפולה, רמלה ושפרעם.

אמנון כהן: דבר נוסף, לעשות עבודת מטה במשרד הפנים, ואת אותן ערים שרוצים להעביר שימוע, כמו טירה ובני ברק – וגם באילת יש בעיות, הבנתי – לעשות עבודת מטה אצלכם לפני שבאים לשימוע כדי לראות את הבעיות שלהם; אולי באמת לעזור להם בתקציב ייחודי, ייעודי, לשפות אותם במשהו אחר כך שאם המדינה קבעה שהערים האלה צריכים להיות בפיילוט צריכים לעמוד על כך, ואם יש קשיים ואחרים גם בגיוס וגם בתקציב, צריך לעזור להם.

אמנון כהן: אני מעדיף שהם יישארו ולא ייצאו כי הם דומים לשאר הנקודות ברשות המוניציפלית, כמו כפרים ערביים שאנחנו רוצים שיהיה שם גם סדר, כי הבלגן חוגג שם – גם מבחינת איכות החיים של האזרחים וגם מבחינת בניות ללא היתר.

אמנון כהן: כמובן, גם באזורים של חרדים שגם שם בהם גיוס פקחים הוא יותר קשה.

אמנון כהן: לכן אולי גם המשרד לביטחון הפנים, אולי להיות איתם קצת לפנים משורת הדין, לתת להם להתארגן.

אמנון כהן: כי זה אופי שונה, אנשים שונים, ציבור שונה.

אמנון כהן: צריכים לגייס אנשים כאלה מחוץ לעיר בשביל להיות בתפקידים האלה.

אמנון כהן: אם כי יש פתיחות גם במגזר הזה היום כי הולכים ללמוד בהשכלה גבוהה, גם הולכים לכל מיני פרויקטים של הצבא, שירות אזרחי.

אמנון כהן: ייתכן שמתנדבים במשטרה, שבדקתם את העבר שלהם – זאת עבודה יותר קשה, אבל אני מבקש שתבחנו את הערים האלה, ושוב, לעזור להם גם מול משרדי ממשלה אחרים – גם מול משרד הפנים, לראות את האופי ואת הגיוס של אותם פקחים כי גם לאותם אזרחים מגיע שהם יישארו בפרויקט.

אמנון כהן: ודאי שערים חזקות יותר היו שמחות להיכנס לפרויקט הזה, יש להם המשאבים, אבל הבעיות הקשות הן שם דווקא.

אמנון כהן: לכן אני מבקש מכם שתבחנו את הסוגיה, והוועדה עומדת לרשותכם.

אמנון כהן: אם אנחנו צריכים לעזור לכם בגיוס פקחים או תקציב, גם בנושא ההכשרה – אני לא מקבל שאין תקציב – שלא נחכה; שבנובמבר עם כל הבירוקרטיה שלנו, ההסכמים, הגיוסים והתקציב – שהכול יהיה מסודר – ונדע בסוף השנה הזאת ש-17 ערים יוצאות לדרך, ותהיה לנו תמונה כוללת כדי להאריך את הוראת השעה או לסיים אותה.

אמנון כהן: בזה זה ייבחן.

אמנון כהן: יהיה מספיק זמן שנדאג לראות שהכול עובד או לא עובד.

אמנון כהן: בשלב הזה אני מסיים את הדיון, אלא אם כן תרצה להגיד משפט.

אמנון כהן: אני פשוט רוצה עוד דיון בהשתתפות מנכ"ל או משנה למנכ"ל משרד הפנים כדי לראות את הבעיות וכבר לכתוב מכתב.

אמנון כהן: הנציג שלהם אמנם מעביר את המסר לגבי בחינה של בני ברק, שפרעם וטירה - -

יפה שפירא: גם אילת

אמנון כהן: גם אילת.

אמנון כהן: - - שיש להם קושי בגיוס פקחים, וכמובן, גם ארבע העיריות שנכנסו לפיילוט שגם שם להכשרתם של אותם פקחים יש קושי תקציבי.

אמנון כהן: בדיון הבא לעמוד על כך שלפחות המשנה למנכ"ל שוקי עמרני יהיה נוכח בדיון הבא.

אמנון כהן: מטעמכם אני רוצה את השר, מפכ"ל – תחליטו ביניכם.

אמנון כהן: לפחות ברמת המאקרו לראות אם יש קשיים.

אמנון כהן: אני רוצה לקבע את הנושא הזה, שאם לפי חוק קבענו, ששוטר שמשולב בפיקוח העירוני הולך רק למטרה הזאת ולא מיועד לשום תפקיד אחר, שזה יהיה מלמעלה עד למטה – כך שגם למפקד תחנה לא תהיה לו שום החלטה, לא תהיה לו שום סמכות לשנות את ההחלטה הזאת אף על פי שיש לו אילוצים.

אמנון כהן: מבחינתו אלה לא קיימים אצלו.

אמנון כהן: מבחינתו אלה בפרויקט אחר לגמרי כאילו לא נמצאים אצלו.

אמנון כהן: למעט אם יש מקרה באותה עיר, מקרה חירום, אבל לא בעיר אחרת, הוא לא יוצא לעיר אחרת או למחוז אחר.

אמנון כהן: אלה מגויסים רק לנושא הזה.

אמנון כהן: המדינה נתנה לזה תקציב, ולכן שם זה צריך להישאר.

אמנון כהן: אני מודה לכם על ההשתתפות.

אמנון כהן: אנחנו בקושי מסתכלים על זה כי אחרי שנה אנחנו רואים שהדבר לא נעשה.

אמנון כהן: יואל, התעקשתי אתמול בנושא הכשרת מאבטחים בבתי הספר.

אמנון כהן: שנה עדיין אין פה דברים, ולכן אמרתי, אני רוצה תכנית.

אמנון כהן: מה התקציב?

אמנון כהן: אני לא אעביר חוק כי היועצת המשפטית של משרד החינוך דורית מורג אמרה לי שכל עוד לא תהיה הכשרה הם לא יקבלו סמכויות.

אמנון כהן: אז זה כאילו חוק.

אמנון כהן: אז אני לא רוצה לעשות כאילו חוק.

אמנון כהן: אני אעשה, אבל אני צריך לדעת מה ההכשרה, מה התקציב, כשאני יודע שזה קורם עור וגידים כדי שלא יהיה מצב שהוא יחשוב שיש לו סמכות, יתחיל לפעול, ויתחיל להסתבך שם.

יואל הדר: אדוני, שכחת - -

אמנון כהן: אני לא שוכח כלום.

יואל הדר: אדוני ודאי לא שכח, אבל כנראה, נשמט ממנו שכשאדוני דיבר על חלופות של החוק, הוא אמר שיסיימו את זה או שיאריכו את הוראת השעה.

יואל הדר: אדוני התכוון להגיד שיש חלופה נוספת, שיהפכו את זה להוראת קבע.

יואל הדר: זה מה שאדוני רצה להגיד.

אמנון כהן: הכול טמון בכך.

אמנון כהן: אנחנו רוצים לשמוע ולוודא שהכול עובד.

אמנון כהן: אבל אם בסוף אני משתכנע שהשוטרים האלה הולכים לנושאים אחרים לא יהיה המשך.

אמנון כהן: באחריות.

יואל הדר: זה מנוגד לחוק, כך שזה לא - -

אמנון כהן: מנוגד לחוק, אבל רק זה אתם עושים בניגוד לחוק?

אמנון כהן: יש הרבה דברים שאתם עושים בניגוד לחוק.

אמנון כהן: אתם מעל החוק.

אמנון כהן: אתה לא יודע?

יואל הדר: אנחנו משתדלים להקפיד - - -

אמנון כהן: אנחנו סומכים על משטרת ישראל, נותנים להם את כל הגיבוי.

אמנון כהן: אתם הזרוע הארוכה של המדינה, והלוואי שהייתם גם עובדים בבתי הספר.

אמנון כהן: בוודאי לא היינו צריכים לתת להם סמכויות, הייתם עושים את העבודה לבד.

אמנון כהן: בוודאי היינו מגייסים עוד 2,000 שוטרים לצורכי המרחב, והכול היה בסדר.

אמנון כהן: אבל אתה לא דורש.

אמנון כהן: אתה מעדיף לתת סמכויות לאחרים במקום לדרוש 2,000 שוטרים.

יואל הדר: אני לא בטוח שזה הדבר הנכון, לשים שוטר בכל בית ספר.

יואל הדר: אני גם לא בטוח שזה הדבר הנכון.

אמנון כהן: או להסתובב לפחות, לעשות סיורים.

אמנון כהן: יש מקרה – הוא יגיע.

אמנון כהן: אבל - - - שם יש שני שוטרים ל-50 אלף איש.

אמנון כהן: איך הוא ייתן מענה?

אמנון כהן: תודה רבה, הישיבה נעולה.